Prienų rajono savivaldybės tarybai

**SPRENDIMO ,,DĖL FIZINIŲ IR (AR) JURIDINIŲ ASMENŲ, PAGEIDAUJANČIŲ SKIRTI LĖŠŲ PRIENŲ RAJONO SAVIVALDYBĖS VIETINĖS REIKŠMĖS KELIAMS IR KELIŲ STATINIAMS PROJEKTUOTI, REMONTUOTI, TAISYTI, REKONSTRUOTI, ĮRENGTI, PASIŪLYMŲ TEIKIMO, VERTINIMO IR FINANSAVIMO TVARKOS**  **APRAŠO PATVIRTINIMO“ PROJEKTO**

 **AIŠKINAMASIS RAŠTAS**

2020-10-14

Parengtas Fizinių ir (ar) juridinių asmenų, pageidaujančių skirti lėšų Prienų rajono savivaldybės vietinės reikšmės keliams ir kelių statiniams projektuoti, remontuoti, taisyti, rekonstruoti, įrengti, pasiūlymų teikimo, vertinimo ir finansavimo tvarkos aprašas (toliau – tvarkos aprašas), kuriame reglamentuojama fizinių ir (ar) juridinių asmenų, pageidaujančių skirti lėšų Prienų rajono vietinės reikšmės keliams, šaligatviams, automobilių stovėjimo aikštelėms prie daugiabučių gyvenamųjų namų, apšvietimui projektuoti, remontuoti, taisyti, rekonstruoti, įrengti be naujų žemės sklypų įsigijimo, pasiūlymų teikimo, vertinimo ir pripažinus tinkamais įgyvendinti finansavimo tvarka.

Tvarkos aprašas pritaikytas vietinės reikšmės kelių, šaligatvių, automobilių stovėjimo aikštelių prie daugiabučių gyvenamųjų namų, apšvietimo projektavimo, remontavimo, taisymo, rekonstravimo, įrengimo darbams. Tvarkos aprašu galės pasinaudoti didesnė visuomenės dalis.

Priėmus šį sprendimą atsirastų reali galimybė atlikti infrastruktūros objektų Prienų rajono savivaldybės bendrojo naudojimo teritorijoje remontavimo, taisymo, rekonstravimo, įrengimo darbus, dalyvaujant fiziniams ir (ar) juridiniams asmenims, kas padėtų patenkinti gyventojų, įmonių bei įstaigų viešąjį interesą.

Patvirtinus tvarkos aprašą sumažės Prienų rajono savivaldybės biudžeto išlaidos miesto / rajono infrastruktūros priežiūros darbams ir pagerės miesto / rajono estetinis vaizdas.

Skyriaus vedėjas Tomas Žvirblys